




















— Dengan nama Allah 
Yang Maha Penyayang dan Maha Pengasih 


Ayat-ayat dan Terjemahan 


OB LELA 


GE - 35 

y. Pat “1 “ 2 tg 
@ SN gp SEA, ol 
“Sesungguhnya Kami telah mengurniakan kepadamu (wahai 
Muhammad!) ni'mat yang melimpah-ruah(1). Kerana itu 
dirikanlah solat dan berkorbanlah dengan ikhlas kerana 


Tuhanmu(2). Sesungguhnya orang yang bencikan engkau 
dialah orang yang putus keturunan." (3). 


(Latar belakang dan pokok pembicaraan) 


Surah ini dihadapkan khusus kepada Rasulullah 
S.a.w. sama seperti Surah adh-Dhuha dan Surah asy- 
Syarh. Dalam surah ini, Allah hiburkan Rasul-Nya dan 


menjanjikannya dengan ni'mat kebajikan yang 
lilmpah, dan mengancamkan musuhnya dengan 
malapetaka keputusan keturunan dan 


mengarahkannya ke jalan bersyukur. 


Kerana itu surah ini merupakan satu gambaran dari 
kehidupan da'wah dan kehidupan penda'wah di 
zaman permulaan Islam di Makkah, iaitu satu 
gambaran dari angkara dan gangguan-gangguan 
yang dihadapi Nabi s.a.w. dan da'wah yang 
disampatkannya, juga satu gambaran dari 
pemeliharaan dan naungan Allah terhadap hamba- 
Nya dari sekumpulan para Mu'min"yang kecil. Allah 
meneguhkan — hati — Rasul-Nya, — menenangkan 
fikirannya, memberi janji yang baik kepadanya dan 
mengancamkan musuhnya dengan malapetaka. 


Begitu juga surah ini menggambarkan hakikat 
hidayat, kebajikan dan keimanan di samping 
menggambarkan hakikat kesesatan, kejahatan dan 
kekufuran. Hakikat yang pertama menyarankan 
sifatnya yang banyak, melimpah-ruah dan berlanjutan 
dan hakikat yang kedua menyarankan sifatnya yang 
remeh, tersorok dan terputus walaupun orang-orang 
yang lalai mempunyai tanggapan yang berlainan dari 
itu. 

SURAH AL-KAUTHAR 


Surah Ni'mat Yang Limpah 
(Makkiyah) 

JUMLAH 
AYAT 


Iu 


Tersebut di dalam hadith-hadith bahawa tokoh- 
tokoh Ouraysy yang biadab selalu mengganggu 
Rasulullah s.a.w. dan da'wahnya dengan berbagai- 
bagai tipu daya, sendaan, ejekan dan penghinaan 
untuk menjauhkan orang ramai dari mendengar 
(da'wahnya yang benar yang dibawa dari Allah. Di 
antara mereka ialah al-'As ibn Wa'il, 'Agabah ibn Abu 
Mu'ait, Abu Lahab, Abu Jah! dan lain-lain. Mereka 
mencemuhkan Rasulullah s.a.w. sebagai manusia 
yang putus keturunan, kerana semua anak lelakinya 
wafat. Kata salah seorang dari mereka: “Biarkannya, 
kerana ia akan mati tanpa meninggalkan seorang pun 
anak lelaki, dan perjuangannya tak lama akan 
berakhir begitu sahaja.” 






Tipu daya yang kecil ini, mempunyai kesannya di 
dalam masyarakat Arab yang memang berbangga- 
bangga dengan anak-anak lelaki yang ramai. Tikaman 
ini digunakan oleh musuh-musuh Rasulullah s.a.w. 
yang bencikannya, dan mungkin tikaman ini telah 
menggoreskan hati beliau dan mendukacitakannya, 
kerana itulah turunnya surah ini untuk menenang dan 
menghiburkan hatinya dan untuk menerangkan 
hakikat ni'mat kebajikan yang kekal berterusan yang 
telah dipilih oleh Allah untuknya, dan menerangkan 
hakikat keputusan dan kepupusan yang disediakan 
untuk musuh-musuhnya. 


«re 


(Pentafsiran ayat 1) 


Ni'mat Yang Dilimpahkan Ke Atas Nabi 
Muhammad s.a.w. 


& Es (MEN) Ti 3 Us sal 


“Sesungguhnya Kami telah mengurniakan kepadamu (wahai : 
Muhammad) ni'mat yang melimpah-ruah. “(1) 


Kata-kata al-Kauthar bererti banyak tidak terbatas, 
maksudnya Kami kurniakan kepadamu ni'mat-ni'mat 
kebajikan yang banyak dan melimpah-limpah tidak 
tersekat dan tidak terputus iaitu bertentangan dengan 
kempen-kempen yang dilancarkan oleh tokoh-tokoh 
Ouraysy yang biadab itu. 


Ni''mat Nubuwah 


Bagi siapa yang ingin memeriksa ni'mat kebajikan 
yang melimpah-ruah yang dikurniakan Allah kepada 
Rasul-Nya, Ia akan menemuinya pada segala aspek 
yang difikirkan olehnya iaitu ia akan menemuinya 
pada ni'mat nubuwwah dan ni'mat hubungannya 
dengan Allah Yang Maha Besar, kerana orang yang 

telah menemui Allah tidak akan kehilangan sesuatu 
apa. 


Ni mat Al-Gur'an 


la akan menemuinya pada ni'mat Al-Gur'an yang 
diturunkan kepada Rasulullah s.a.w., kerana satu 
surah dari Al-Gur'an merupakan satu ni'mat kebajikan 
yang melimpah-ruah tidak berkesudahan. 


Ni'mat Al-Mala'ul-A'la 


la akan menemuinya pada ni'mat alam al-Mala'ul- 
A'la (para malaikat yang tertinggi) yang sentiasa 
mendo'akan rahmat ke atas Rasulullah s.a.w. dan 
mendo'akan rahmat ke atas orang-orang yang 
mendo'akannya. Nama Rasulullah s.a.w. sentiasa 
berkembar dengan nama Allah, baik di bumi 
mahupun di langit. 


Ni'mat As-Sunnah 


la akan menemuinya pada ni'mat sunnah Rasulullah 
s.a.w. yang kekal berterusan sepanjang zaman di 
merata pelusuk bumi. Berjuta-juta manusia bersilih 
ganti menurut sunnahnya. Berjuta-juta lidah dan bibir 
tak berhenti-henti menyeru namanya. Berjuta-juta hati 
sentiasa cinta sirahnya dan sentiasa mengingatinya 
sampai Hari Oiamat. 


Ni''mat AL-Kauthar 


la akan menemuinya pada ni'mat kebajikan yang 
banyak yang melimpahi umat manusia dari seluruh 
generasi dengan sebab da'wahnya sama ada 
manusia-manusia yang mengenal ni'mat kebajikan itu 
dan beriman dengannya atau manusia-manusia yang 
tidak mengenainya tetapi turut dilimpahi ni'mat ke 
atas mereka. 


la akan menemuinya pada ni'mat-ni'mat kebajikan 
di dalam berbagai-bagai bentuk dan rupa yang tidak 
terhitung banyaknya. Sebarang usaha untuk 
menghitungkan ni'mat-ni'mat Allah merupakan 
semacam usaha hendak memperkecilkannya. 


Ni'mat al-Kauthar yang dikurniakan kepada Nabi 
Muhammad s.a.w. adalah ni'mat ymg melimpah-ruah 
tidak terhingga, tidak terkira dan tidak terbatas. Oleh 
sebab itu ayat ini ditinggalkan begitu tanpa diberi 
huraian yang tertentu. Ia meliputi segala kebajikan 
yang berkembang subur. 


Terdapat banyak hadith dari berbagai-bagai saluran 
yang menerangkan bahawa al-Kauthar itu ialah 
sebuah sungai di dalam Syurga yang dikumiakan 
kepada Rasulullah s.a.w. Tetapi menurut Ibn 'Abbas 
sungai itu merupakan salah satu ni'mat dari ni'mat- 
n'mat kebajikan yang  melimpah-ruah yang 
dikurniakan kepada Rasulullah s.a.w. dan pendapat ini 
amat munasabah dengan keterangan ayat Al-Our'an. 


Ke ex 


(Pentafsiran ayat 2) 


Kewajipan Menzahirkan Kesyukuran Dan Keikhlasan 

La : 
"Kerana itu dirikanlah solat dan berkorbankan dengan ikhlas 
kerana Tuhanmu. “(2) 


Setelah menerangkan ni'mat yang melimpah-ruah 
yang bertentangan dengan kempen-kempen, orang- 
orang kafir itu, Allah memerintah Rasul-Nya s.a.w. 
supaya mensyukuri ni'mat.itu dengan kewajipannya 
yang pertama, iaitu kewajipan mengikhlas dan 
memusatkan hati kepada Allah dalam amal ibadat, 
arah tujuan, iaitu mengerjakan solat dan 
menyembelihkan.. binatang korban dengan ikhlas 
kerana Allah tanpa menghiraukan kesyirikan kaum 
Musyrikin dan tanpa menyertai upacara ibadat 
mereka dan mengikuti perbuatan mereka yang 
menyebut-nyebut nama-nama yang lain dari nama 
Allah ketika menyembelih korban-korban mereka. 


Seluruh Kehidupan Lahir Dan Batin Dikira 
Sebagai Satu Unit 


Keterangan yang berulang-ulang supaya disebutkan 
nama Allah sahaja ketika disembelih binatang- 
binatang korban dan diharamkan binatang-binatang 
sembelihan yang disebutkan nama lain dari nama 
Allah menunjukkan betapa besarnya perhatian agama 
Islam dalam usaha membersihkan seluruh kehidupan 
dari kesan-kesan syirik bukan hanya sekadar 
membersihkan pemikiran dan hati sahaja. Islam 
adalah agama keesaan dengan segala ertikatanya dan 
segala bayangannya, dan agama tauhid yang bersih 
dan jelas, kerana itu Islam mengikut jejak syirik dalam 
segala bentuk rupanya dan di segala tempat 
persembunyiannya. la memburunya dengan keras 
sama ada dalam hati, dalam ibadat dan dalam adat 
resam kehidupan. Kehidupan lahir dan batin 
merupakan satu unit padu dan Islam melayaninya 
sebagai satu unit padu yang tidak berbelah-bahagi 
dan Islam berusaha membersihkannya dari segala 
noda syirik dan membawanya bertawajjuh kepada 
Allah dalam bentuknya yang bersih dan jelas 
sebagaimana yang kita dapat lihat dalam masalah 
binatang-binatang sembelihan dan lain-lainnya dari 
Syi'ar-syf'ar ibadat dan tradisi-tradisi kehidupan. 


xXx x 


(Pentafsiran ayat 3) 


Nama Muhammad s.a.w. Dan Da'wah Yang 
Tidak Putus Disebut Dan Diperjuangkan 


. G0 7 - 

NA Gis 3 
“Sesungguhnya orang yang bencikan engkau dialah orang 
yang putus keturunan. “(3) 


Di dalam ayat pertama Allah menerangkan bahawa 
Nabi Muhammad s.a.w. bukanlah seorang yang 
terputus, tetapi seorang yang dikurniakan ni'mat 
kebajikan yang melimpah-ruah dan berterusan. Di 
dalam ayat yang akhir ini pula, Allah menjelaskan 
bahawa orang yang terputus itu bukannya Nabi 
Muhammad s.a.w., tetapi orang-orang yang 

memusuhi dan membencikannya, dan janji Allah itu 
amat benar kerana sebutan nama mereka telah 
terputus, sedangkan nama Nabi Muhammad s.a.w. 
terus disebut dan disanjung tinggi. Pada hari ini kita 
dapat saksikan kebenaran firman Allah yang mulia ini 
dalam gambaran (kemasyhuran) namanya yang 
gemilang dan amat luas, yang tidak pernah disaksikan 
oleh orang-orang zaman dahulu yang telah 
mendengar nama beliau. 


Keimanan, kebenaran dan kebajikan tidak mungkin 
terputus. la akan menghulurkan dahan-dahan dan 
cabang-cabangnya dan menunjangkan akar umbinya 
jauh ke dalam. Yang terputus ialah kekufuran, 
kebatilan dan kejahatan biarpun bagaimana ia 
membesar dan kuat. 


Musuh-musuh Rasulullah Tidak Meninggalkan 
Apa-apa Kesan 


Ukuran-ukuran Allah berlainan dari ukuran-ukuran 
manusia, tetapi manusia sahaja yang terkeliru dan 
tertipu apabila mereka menyangka bahawa ukuran- 
ukuran merekalah yang menentukan hakikat-hakikat 
segala perkara. Di hadapan kita terpampang contoh 
yang diterangkan dalam ayat ini sebagai satu contoh 
yang jelas dan abadi. Di manakah tokoh-tokoh 
Ouraysy yang mengejek Nabi Muhammad s.a.w. 
dengan ejekan-ejekan yang hina dan menarik hati 
orang ramai? Ketika itu mereka menyangka bahawa 
mereka telah berjaya menghancurkan Nabi 
Muhammad s.a.w. dan menyekat jalan da'wahnya, di 
mana mereka sekarang? Di mana nama-nama mereka 
dan kesan-kesan peninggalan mereka dibandingkan 
dengan ni'mat-ni'mat kebajikan yang melimpah-ruah 
yang dikurniakan kepada Rasulullah yang dicapkan 
mereka sebagai manusia yang terputus keturunannya 
itu? 


Da'wah Dan Penda'wah Tidak Akan Putus 


Da'wah kepada Allah, kepada kebenaran dan 
kepada kebajikan, tidak mungkin terputus. Dan 
penda'wahnya juga tidak terputus. Bagaimana ia 
mungkin terputus, sedangkan ia sentiasa mempunyai 
pertalian yang kukuh dengan Allah Yang Maha 
Hidup, Maha Kekal, azali dan abadi. Hanya kekufuran, 
kebatilan dan kejahatan sahaja yang terputus bersama 
pejuangnya, walaupun dalam setengah-setengah 
ketika ia kelihatan panjang umur dan akar-akarnya 
menunjang jauh dalam bumi. 





Amatlah benar firman Allah Yang Maha Agung dan 
amatlah bohong tanggapan kaum Musyrikin yang 
: melakukan tipu daya yang jahat itu. 

